**Szakdolgozati témakörök – 2022.**

TV BSc szakosok részére

**Vadgazdálkodási és Természetvédelmi Intézet**

***Természetvédelmi és Tájgazdálkodási Tanszék***

**Dr. Centeri Csaba**

* Védett természeti területek természeti értékeinek felmérése a földtani értékektől a tájképi értékekig
* Kisebb védett természeti területek talajtulajdonságainak térképezése és a tulajdonságok hatása a védett természeti értékekre
* Antropogén hatások elleni beavatkozások sikerességének vizsgálata védett természeti területen
* Intenzív (szántók, szőlők, gyümölcsösök) és természetközeli (gyepek, erdők) területek összehasonlító értékelése talajtani és eróziós szempontból
* Vadhatás-vizsgálat védett természeti területen,
* A vadhatás aktuális és potenciális konfliktusainak feltárása/feltérképezése és elemzése, lehetséges megoldások kidolgozása egy konkrét védett természeti területen
* Védett természeti területek felszínborításának időbeli változása, és annak hatásai
* Talajdegradáció elleni védelmi beavatkozások, és azok hatékonyság-elemzése védett természeti területen
* Agrártájak kulturális, kultúrtörténeti elemzése és természetvédelmi vonatkozásai
* Ökoszisztéma-szolgáltatás talajtani/talajvédelmi vonatkozásai védett természeti területen

**Dr. Grónás Viktor**

* Magas Természeti Értékű Területek (MTÉT) programjának társadalmi és földhasználati monitoringja
* Natura 2000-es programok földhasználati hatásainak és/vagy gazdálkodói attitűdöknek vizsgálata
* Támogatott agrár-környezetgazdálkodási programok természeti értékek védelmére gyakorolt hatásainak vizsgálata
* Tájmetriai változók használatának elemzése a természetközeli földhasználat megalapozásában
* Tájkarakter alapú tájtipizálás alkalmazása egy mintaterület példáján
* Az emberi tevékenységek okozta tájváltozások tájökológiai modellezése
* Külterületi Zöld Infrastruktúra Hálózat tervezése földhasználati adottságok figyelembevételével
* Nemzetközi természetvédelmi egyezmények gyakorlati természetvédelemre gyakorolt hatásainak vizsgálata
* Megújuló energiaforrások tájpotenciál analízise és természeti hatásainak vizsgálata

**Kissné Rusvai Katalin**

* A vadászati célú etetés természetes és természetközeli élőhelyekre gyakorolt hatásainak vizsgálata az ország különböző régióiban
* Özönnövények terjedéséhez, állományaihoz kapcsolódó vizsgálatok (több téma)
* A turizmus különböző formáinak természetkárosító hatása, az élőhelyi degradáció mértékének vizsgálata
* A szabadidős sporttevékenység természetes és természetközeli élőhelyekre gyakorolt hatásainak vizsgálata

**Dr. Malatinszky Ákos**

* Botanikai–tájtörténeti–természetvédelmi kutatások dombvidéki felhagyott szőlőkben vagy extenzív gyümölcsösökben: néhány település közigazgatási határába tartozó szőlőhegyek múltjának feltárása történeti térképek, adatbázisok felhasználásával és a jelenlegi állapot jellemzése élőhelytérképezéssel, illetve a védett és az inváziós növényfajok ponttérképének elkészítésével
* Védett növényfajok ponttérképezése, állományfelmérése
* Különböző erdőgazdálkodási módok hatása a termőhelyre, biodiverzitásra és felújulásra (külső témavezetővel). Részletes ismertetés: <https://www.okologia.mta.hu/node/9961>
* Nagy felbontású élőhely- és elterjedési térképek készítése természetvédelmi oltalom alatt álló gerinces és gerinctelen állatfajok Felső-Kiskunsági populációi esetében  (helyszín: Kunpeszér): a természetvédelmi értékleltár elkészítése/aktualizálása és a mintázatokat kialakító termőhelyi, vegetációszerkezeti és antropogén tényezők azonosítása (külső témavezetővel)
* Nagy felbontású elterjedési térképek készítése természetvédelmi oltalom alatt álló növényfajok Felső-Kiskunsági populációi esetében  (helyszín: Kunpeszér): a természetvédelmi értékleltár elkészítése/aktualizálása és a mintázatokat kialakító termőhelyi, vegetációszerkezeti és antropogén tényezők azonosítása (külső témavezetővel)
* A természetvédelmi erdőkezelési tevékenységek hatása a Peszéri-erdő szaproxylofág bogárfaunájára: a szaproxylofág trofikus kaszkád fajainak azonosítása, a lokális abundancia-viszonyokat kialakító tényezők meghatározása, végül integrált magyarázó modellek (sokváltozós ökológiai modellek) megalkotása (külső témavezetővel)
* A meszes homoki erdőssztyepp természetvédelmi szempontból jelentős növényfajainak ex situ és in situ védelme (külső témavezetővel)
* Felső-kiskunsági élőhelyek fészkelő madarainak felmérése és a fészkelőterületek minősítése/bonitálása (külső témavezetővel)
* A kezelések erőforrás-igényének meghatározása inváziós növényfajok különböző korú és eredetű állományai esetében (helyszín: Kunpeszér) (külső témavezetővel)

**Dr. Orosz György**

* Választott település, vagy településcsoport fejlesztési projektjeinek értékelése a természeti környezetre gyakorolt hatásukat értékelve, konkrét időintervallumra vetítve
* Választott település működésének hatása a közigazgatási területén belül található természeti környezetére (a település zöldfelület fogyasztási tendenciájának elemzése)
* Természetvédelemmel foglalkozó civil szervezetek projektjeinek értékelése településfejlesztési kontextusban
* Települési barnamezősterület vizsgálata zöldfelület (biotóphálózati elem) kialakítása szempontjából.
* Települési zöld felületek (mezőgazdasági területek, természeti területek, kertek, parkok) helyzetének vizsgálata az országos, a megyei és a települési rendezési terv jövőbeli hatásának szempontjából
* A zöld- és kékinfrastruktúra elemeinek vizsgálata és javaslattétel kapcsolódó elemek kialakítására települési környezetben
* Bármilyen saját ötlet, ami a településekkel és a természeti területekkel, mezőgazdasági területekkel, települési zöld felületekkel kapcsolatos

**Dr. Pető Ákos**

* *Ex lege* védett kulturális örökségvédelmi értékek régészeti talajtani vizsgálata.

Egy kiválasztott őskori földvár vagy kunhalom terepbejárása, talajtani fúrássorozat megtervezése és kivitelezése; terepi munkavégzés, adatrögzítés, az adatok vizuális és térinformatikai feldolgozása.

* Szabadon választott település környezetében található kunhalmok állapotfelmérése, természetvédelmi szempontú értékelése
* Magaslati telepek (Börzsöny, Mátra stb.) természetvédelmi szempontú állapotfelmérése.
* A bükkaljai kaptárkövek természetvédelmi kezelési tapasztalatai és feladatai:

1. A kaptárkövek és a bükkaljai kőkultúra kutatásának, valamint a kaptárkövek védetté nyilvánításának története (kaptárkövek felmérésére irányuló kutatások, kiemelt oltalmuk szakmai indokai, a védetté nyilvánítás folyamata)

2. A kaptárkövek egységes kezelését megalapozó természetvédelmi kezelési terv(ek)

3. A kaptárkövek megőrzésének gyakorlati tapasztalatai: A Szomolyai kaptárkövek természetvédelmi terület példája (Szomolya); A Mész-hegy - Nyerges-tető htt. (Eger); Furgál-völgy (Cserépváralja)

**Dr. Pető Ákos, Dr. Saláta Dénes**

* *Folyó, táj és település a középkorban: tájrégészeti, környezettörténeti és lelőhelydinamikai kutatások* (ELKH Régészeti Intézettel közös) kutatási projekthez kapcsolódóan:
* Tájváltozás-történeti vizsgálatok a Korhány-ér mentén (Geszt és Mezőgyán)
* Tájváltozás-történeti vizsgálatok a Gyepes-ér mentén (Sarkad és Kötegyán)
* Tájváltozás-történeti vizsgálatok a Tiszazugban
* Vízgazdálkodás történeti emlékei a tájban (pl. fokok, malomhelyek, tavak, átkelők stb.): azonosítás, állapotfelmérés, térképi forrásokon és határösszeírásokon, valamint régészeti alapadatokon alapuló kutatás
* A fenti projekt vizsgálati területein belül található kunhalmok, kunhalom-helyek állapotfelmérése, terepbejárása és természetvédelmi szempontú értékelése
* Egy választott vagy kiajánlott település környezetében található kultúrtörténeti értékek felmérése.
* *Ex lege* kultúrtörténeti értékek kutatástörténeti feldolgozása

Az *ex lege* védettséget élvező kulturális örökségvédelmi elemek (földvárak, kunhalmok) kutatástörténetével kapcsolatban fellelhető írott, képi és térképi forrásanyag aprólékos feldolgozása, elsősorban irodalmi feldolgozás.

* Területhasználati-tájvédelmi és kulturális örökségvédelmi célú állapotfelmérés régészeti lelőhelyeken és azok környezetében

Terepbejárás, állapotfelmérés előre meghatározott protokoll szerint, adatok térképi megjelenítése és értékelése (térinformatikai alkalmazás); hosszabb távon kiegészíthető tájökológiai és tájtörténeti paraméterek vizsgálatával.

* Bronzkori földvárak és környezetük tájhasználat-történeti vizsgálata (vizuális források/történeti térképek és archív légifotók alapján; és térinformatikai feldolgozásuk)

A vizsgálatok célja, hogy egy adott területről rendelkezésre álló adatok alapján megbecsülje a vizsgált lelőhely/kulturális örökség múltban megvalósult bolygatását és javaslatot fogalmazzon meg a lehetséges védelmi intézkedésekre vonatkozóan.

**Dr. Saláta Dénes**

* Egy választott, természetvédelmi oltalom alatt álló terület területhasználat-történeti vizsgálata

Szabadon választott vagy kiajánlott természetvédelmi oltalom alatt álló terület használattörténetének részletes feltárása írott és vizuális források feldolgozásával – bővíthető természettudományos vizsgálatokkal, térinformatikai feldolgozással és adatközlők bevonásával.

* Egy választott táji egység tájtörténeti vizsgálata – akár kiemelt figyelemmel a természetvédelem szempontjából jelentős területekre

Szabadon választott vagy kiajánlott táji egység tájtörténetének részletes feltárása írott és vizuális források feldolgozásával – bővíthető természettudományos vizsgálatokkal, térinformatikai feldolgozással és adatközlők bevonásával.

* Egy választott település határhasználat-történetének vizsgálata – akár kiemelt figyelemmel a természetvédelem szempontjából jelentős területekre

Szabadon választott vagy kiajánlott település határhasználat-történetének részletes feltárása írott és vizuális források feldolgozásával – bővíthető természettudományos vizsgálatokkal, térinformatikai feldolgozással és adatközlők bevonásával.

* Fás legelők és legelőerdők kialakításának és hasznosításának vizsgálata

Hazánk egykor kiterjed fás-erdős legeltetési rendszereinek vizsgálata akár történeti aspektusból (írott és vizuális források feldolgozása, adatközlők bevonása), akár jelenleg is használt vagy már felhagyott területek vizsgálatával.

* Fás legelők kataszterezése és természetvédelmi vonatkozásainak vizsgálata az Északi-középhegység szabadon választott kis-/középtájában

Meglévő adatbázis alapján fás legelők kataszterezése (terepi validálás és új területek felkutatása) és természetvédelmi vonatkozásaik vizsgálata az Északi-középhegység valamely szabadon választott vagy kiajánlott kis-/középtájában.

* Recens/régészeti faanyagok vizsgálata

Recens faanyagból (élő fásszárú egyedek, fából készült objektumok, eszközök stb.), illetve régészeti lelőhelyekről származó fa- és faszén minták feldolgozása, határozása.

* Fásszárú vegetáció növekedésének vizsgálata évgyűrűk alapján

Évgyűrűminták gyűjtése, feldolgozása és elemzése. Nagyobb átmérőjű fásszárú egyedek esetében növedékfúrásos mintavétel és ennek megfelelő minta előkészítés, illetve makroszkópos-mikroszkópos vizsgálat. Kisebb átmérőjű egyedek esetében teljes keresztmetszeti minták gyűjtése, metszetkészítés, laboratóriumi feldolgozás (pl. különböző festési eljárások alkalmazása) és mikroszkópos vizsgálat.

**Dr. Skutai Julianna**

* Álom vagy valóság? Az agrártámogatások várt és nem várt természetvédelmi/klímapolitikai/vízvédelmi/talajvédelmi hatásai

A téma a területalapú támogatások (SAPS, Natura2000, AKG, ÖKO, THÉT) pozitív hatásait és negatív externáliáit veszi górcső alá akár természetvédelmi/klímapolitikai/vízvédelmi/talajvédelmi szempontból. A megvalósítás ötvözhet térinformatikai és kérdőíves megvalósítási eszközöket is.

* Területhasználati konfliktusok természetvédelmi vonatkozásai

A településrendezési tervből adódó, vagy az attól való eltérés miatt (beruházás, belterületbővítés, mesterséges felszínek növekedése, stb.) életrehívott természetvédelmi konfliktusok feltárása és kezelése (javaslat)

* Az erőltetett művelésbentartás természetvédelmi, gazdasági vonatkozásai

Azon mezőgazdasági területek vizsgálata, ahol a termőhelyi adottságok (rendszeres belvíz, aszályveszélyeztetettség, erózióveszélyeztetettség) nem indokolja a jelenlegi gazdálkodási gyakorlatot. Szempontok feltárása, földhasználat váltási javaslat készítése akár többféle területi szinten (település->ország).

* Comparison Agriculture Policies of Region/Country XXX and Hungary as the part of the EU

The topic is about area based agricultural/rural deverlopment tools/measures/subsidies/payments of the European Union and of XXX region/country. How these instruments contribute to slowing biodiversity loss, climate goals and water protection.

**Tormáné Dr. Kovács Eszter**

* Gazdálkodás (erdő-, mező-, hal-, vadgazdálkodás) és természetvédelem összehangolása, konfliktusok feltárása védett természeti, Natura 2000 vagy MTÉT területeken
* Védett vagy inváziós idegenhonos fajokkal kapcsolatos gazdasági és társadalmi kérdések, konfliktusok elemzése

**Horváth Soma természetmegőrzési referens DINPI** (valamely téma kiválasztása esetén Dr. Malatinszky Ákos szakfelelős segít belső konzulenst találni)

* Fatérképek újrafelvétele, lágyszárúszint és újulat felvétele (Aggtelek, Kelemér–Serényfalva)

A Putnoki-dombságban található kavicsos agyagtakarón spontán kialakult, a szukcessziós lánc különböző fázisaiban álló tölgyesekben, illetve a Serényfalvai Erdőrezervátumban található, felhagyott vágásos gyertyános-tölgyes erdőben 7 fatérkép készült (az egyes fák pozícióját bemérve és térképen megjelenítve). A termőhelyi hasonlóság miatt érdekes kérdés, hogy a területek aljnövényzeti mintázata milyen változásokon megy keresztül, a pionír erdőktől a gyertyános tölgyes klimax élőhelyig, illetve az erdészeti gyakorlat számára is fontos kérdés, hogy a felújulási viszonyok (különös tekintettel a tölgyekre) mennyire különböznek az egyes fázisok között?

* Az ún. „örökerdő” üzemmód hatásainak felmérése a Pilis-Visegrádi-hegységben

A Pilisi Parkerdő Zrt. nagy területen vezette be az ún. „örökerdő” üzemmódot, azonban ennek részletes ökológiai hatásairól megalapozó dokumentáció, vagy vizsgálat nem készült. A Jelölt feladata a Duna-Ipoly Nemzeti Park Igazgatóság monitoring rendszerében felvételek készítése, az alábbi megoszlásban: a) közelítőnyomok hatásainak vizsgálata transzszektek mentén kihelyezett cönológiai felvételekkel; b) inváziós fajok ponttérképezése kiválasztott erdőrészletekben a közelítőnyomokon és az állomány alatt.

* Denevérvédelem a hazai erdőgazdálkodási viszonyok mellett

A hazai természetvédelem az erdészeti igazgatási eljárásokban a véghasználatok elbírálása során hosszú ideje ragaszkodik a hagyásfacsoportok kijelöléséhez, azonban ezek konkrét ökológiai jelentősége kevéssé vizsgált terület. Az erdőlakó denevérfajok jelentős része kiemelten ragaszkodik az idős állományrészekhez, azonban kérdés, hogy a különböző helyzetű (elszigetelt vagy kapcsolt) és méretű (pár fa, kis csoport, nagy, összefüggő öreg erdők) idős állományrészek mennyiben képesek e fajok megtartására.

* Inváziós növényfajok természetes korlátozása láperdei környezetben

Az Ócsai Tájvédelmi Körzet erdeinek jelentős része a Duna-Ipoly Nemzeti Park Igazgatóság kezelésében áll. A legnagyobb problémát az inváziós fafajok megtelepedése és terjedése okozza, azonban előzetes vizsgálatok már kimutatták, hogy a sűrű cserjeszint és az árnyékolt talajszint hatékony féket jelent a legtöbb inváziós fásszárú számára. Azonban ennek mértéke és hatékonysága vizsgálandó. A Jelölt különböző állománytípusokban fatérképek készítésében vesz részt.

**Peregovits László külső témavezetőként (belső konzulens: Dr. Sárospataki Miklós)** ([laszlo.peregovits@gmail.com](mailto:laszlo.peregovits@gmail.com))

A fajdiverzitás túlnyomó többségét alkotó rovarokat alig ismerjük, tudásunk gyakran csak a jelenlét-hiány információkra korlátozódik. A védett rovarok természetvédelme viszont nem valósítható meg ökológiai viszonyaik ismerete nélkül. Olyan érdeklődő (BSc és MSc) hallgatókat keresünk, akik a terepmunkát is kedvelik, az alábbi témákra:

* Szociális parazita életmódú hangyaboglárka lepkék egyedszámának természetvédelmi monitorozása, új módszerek tesztelése, különböző módszerek összehasonlítása (DINPI, Tápió-mente)
* Élőhelykezelés hatása a szürkés hangyaboglárka nagyszénási népességére (DINPI, Nagykovácsi)
* A díszes tarkalepke természetvédelmi ökológiai vizsgálata (állománynagyság, mozgásmintázat, áttelepítés) (Peszéri-erdő, KNPI)
* Gyalogcincérek természetvédelmi ökológiája (állománynagyság, mozgásmintázat) (Kunszentmiklós, DINPI, KNPI)

**Az Őrségi Nemzeti Park Igazgatóság által meghirdetett szakdolgozati témák** (valamely téma kiválasztása esetén Dr. Malatinszky Ákos szakfelelős segít belső konzulenst találni):

[http://www.orseginemzetipark.hu/hu/info/segitunk/szakdolgozati-temajavaslatok.html#](http://www.orseginemzetipark.hu/hu/info/segitunk/szakdolgozati-temajavaslatok.html)